b'\n_START_ARTICLE_\nMark E. Anderson\n_START_SECTION_\n\xc5\xbdivljenjepis\n_START_PARAGRAPH_\nV svoji voja\xc5\xa1ki karieri je zasedel razli\xc4\x8dne poveljni\xc5\xa1ko-\xc5\xa1tabne polo\xc5\xbeaje v 120. poljskoartilerijskem polku (1985-96). Avgusta 1996 je postal strelsko-podporni \xc4\x8dastnik 32. samostojne pehotne brigade (mehanizirane); tu je ostal do aprila 1998, ko je postal poveljnik 1. bataljona 120. poljskoartilerijskega polka. Med julijem 2000 in majem 2001 je bil izvr\xc5\xa1ilni \xc4\x8dastnik 64. poveljstva mo\xc5\xa1tva (64th Troop Command). Nato je bil pomo\xc4\x8dnik operacijsko-trena\xc5\xbenega \xc4\x8dastnika poveljstva Dr\xc5\xbeavnega poveljstva Wisconsina (maj - oktober 2001) in izvr\xc5\xa1ilni \xc4\x8dastnik 57. poljskoartilerijske brigade (oktober 2001 - april 2003) in namestnik poveljnika 32. samostojne pehotne brigade (lahke). Med junijem 2005 in julijem 2006 je bil vi\xc5\xa1ji svetovalec pri CMATT v Iraku, nato pa je postal poveljnik zaledja 32. samostojne pehotne brigade (lahke) (junij 2005 - julij 2006), poveljnik celotne brigade (november 2006 - september 2007) in poveljnik 32. pehotne brigadne bojne skupine (oktober 2007 - februar 2008)._NEWLINE_Od marca 2008 je pomo\xc4\x8dnik generaladjutanta Wisconsina, zadol\xc5\xbeen za Kopensko nacionalno gardo Wisconsina; od avgusta 2009 pa je hkrati tudi namestnik poveljujo\xc4\x8dega generala Kopenske nacionalne garde ZDA za poljsko artilerijo v Fort Sillu (Oklahoma).'